paragraph_text: U ovoj je zgradi od 1945. djelovalo Hrvatsko narodno kazalište koje je utemeljeno odlukom Predsjedništva Narodne skupštine AP Vojvodine 19. rujna 1945., kada je za ravnatelja postavljen Lajčo Lendvai. Od siječnja 1951. godine, odlukom vlasti, ovo se Hrvatsko narodno kazalište spaja sa subotičkim Magyar szinházom, kada nastaje subotičko Narodno pozorište-Népszinház, s dvjema dramama - Hrvatskom i Mađarskom.